At arbejde for Disney er fantastisk,
men også stressende, da vi har så meget på spil med projektet.
Vi vil sikre, at alt er perfekt, når vores besøgende kommer.
Det er stressende at sige: "Okay, nu er vi her.
Lad os sikre, at alt er på plads."
Men man har det der fe-støv.
Man mærker magien i sidste ende, for:
"Hey, jeg arbejder i Disneyland i dag."
Selv efter ti år mærker jeg den stadig.
Jeg er Kristina Dewberry.
Jeg er stor Star Wars-fan, og jeg arbejder her
med Walt Disney Imagineering på Star Wars: Galaxy’s Edge.
EN DAG HOS DISNEY
Min erfaring med at bygge går helt tilbage til, da jeg var barn.
Min far var den store gør-det-selv-mand derhjemme,
og min bror og jeg hjalp ham med projekter.
Byggeleder
Da gymnasietiden var ovre,
og jeg måtte finde ud af, hvad jeg ville med mit liv,
gav byggebranchen mening.
Nu er jeg byggeleder med logistikansvar
for hele Disneyland Resort, når det gælder Walt Disney Imagineering.
Imagineering involverer fantasi og ingeniørarbejde.
Det er bestemt byggeledelse.
Det er mit arbejde.
Star Wars: Galaxy’s Edge er bestemt
mit livsværk.
Jeg kæmpede hårdt
for at sikre, at jeg gjorde mit bedste på dette projekt,
for det skulle projektet reflektere.
Min forkærlighed for Star Wars skal skinne igennem
i alt det arbejde, vi har stået for.
Det gør, at man presser sig selv lidt mere, ikke?
Og det er det, vi gør som Imagineers. Vi presser på.
Det er en del af vores kultur.
Vi er ved at lægge sidste hånd på det.
Alle har travlt med
at færdiggøre de små ting, så magien kan ske.
Vi maler den, så den ser ud til at have været i det ydre rum.
Vi har små retoucheringer.
Bygmester
-Bare nogle små detaljer. -Okay.
For at få den på plads.
Er du Star Wars-fan?
-Ork, ja. -Super.
Det er en magisk blanding af mennesker og talenter,
der samles for at lave utrolige ting, som besøgende kan se og nyde.
Det er vores X-wing, et ikonisk skib.
Det er utroligt, ikke?
Det er den størrelse, det er i filmene.
Men det er ikke ligesom
de filmrekvisitter og kulisser, de bygger,
der ikke varer evigt.
Den her...
Den holder for altid.
Star Wars: Galaxy’s Edge har været en mission for Imagineering
i noget tid.
Der er mange her, der er meget kreative
med en utrolig fantasi
og evne til at sætte det på papir og skabe noget derudfra.
Jeg er en af dem,
der kan gøre de skitser til virkelig.
Det er vores rumgris. Det er meget spændende.
Der er en robot derovre,
der griller den for os,
og det dufter så lækkert.
Vi har lige fået en til at sætte sidste hånd på motoren.
Når den fyrer op, er det virkelig sejt.
Her er legetøj og ting, som børn i Batuu ville lege med.
En butik som den her er så utrolig,
fordi der er kræset for hver detalje.
At arbejde på Star Wars: Galaxy’s Edge er en drøm, der er gået i opfyldelse.
Vi voksede alle op og elskede Star Wars.
Her er de originale Star Wars-figurer, jeg legede med som barn
og har beholdt lige siden.
Wicket, selvfølgelig.
Prinsesse Leia i sit utrolige kostume,
som hun havde på, da hun reddede Han Solo i Jabbas palads.
Og så selvfølgelig Chewbacca, fordi han er sej.
Vi lægger sidste hånd på
alle de "bløde varer,"
for at få det rigtige look.
Godmorgen.
Nu er vi i området, hvor Den Første Orden sættes op.
Vi er ved at installere bannere og få lysopsætningen på plads.
Som ung pige
var Prinsesse Leia mit idol.
Hun håndterede ting med stil og ynde.
Hun kunne kommandere et helt hold, ikke?
Det var ikke noget, som små piger så på det tidspunkt.
At kunne bygge noget
og gøre noget levende for alle de besøgende,
giver mig en følelse, som jeg ikke kan beskrive
med andre ord, end at der er fe-støv i mig, fordi det er så utroligt.
Tekster af: Rikke Fryman